PRIJEDLOG

Na temelju članka 67. stavak 1. Zakona o komunalnom gospodarstvu („Narodne novine“ broj 68/18, 110/18 i 32/20) i članka 37. Statuta Grada Šibenika („Službeni glasnik Grada Šibenika“, broj 2/21), Gradsko vijeće Grada Šibenika, na sjednici od prosinca 2024. godine, donosi

**PROGRAM**

**GRADNJE KOMUNALNE INFRASTRUKTURE NA PODRUČJU GRADA ŠIBENIKA**

# U 2025. GODINI

**I UVOD**

Program građenja komunalne infrastrukture izrađuje se i donosi u skladu s izvješćem o stanju u prostoru, potrebama uređenja zemljišta planiranog prostornim planom i planom razvojnih programa koji se donose na temelju posebnih propisa, a vodeći računa o troškovima građenja infrastrukture te financijskim mogućnostima i predvidivim izvorima prihoda financiranja građenja.

Programom gradnje komunalne infrastrukture određuju se:

1. građevine komunalne infrastrukture koje će se graditi radi uređenja neuređenih dijelova građevinskog područja
2. građevine komunalne infrastrukture koje će se graditi u uređenim dijelovima građevinskog područja
3. građevine komunalne infrastrukture koje će se graditi izvan građevinskog područja
4. postojeće građevine komunalne infrastrukture koje će se rekonstruirati i način rekonstrukcije
5. građevine komunalne infrastrukture koje će se uklanjati ako ih ima
6. druga pitanja određena Zakonom o komunalnom gospodarstvu i posebnim zakonom.

Program sadrži procjenu troškova građenja komunalne infrastrukture (troškovi projektiranja, revizije, građenja, provedbe stručnog nadzora građenja i provedbe vođenja projekta građenja) s naznakom izvora njihova financiranja.

**II OPIS KOMUNALNE INFRASTRUKTURE S PROCJENOM TROŠKOVA ZA GRADNJU**

Objekti i naznaka poslova s procijenjenim troškovima gradnje **iskazani u eurima** za gradnju komunalne infrastrukture u 2025. godini, te izvori njihova financiranja navode se u slijedećem pregledu:

1. **Građevine komunalne infrastrukture koje će se graditi radi uređenja neuređenih dijelova građevinskog područja**

|  |  |  |  |
| --- | --- | --- | --- |
| Građevine kom. infrastrukture | | Procjena troškova građenja (EUR) | Oznaka izvora financiranja |
| 1. | Izgradnja javne rasvjete u GČ i MO | 120.000,00 | Komunalna naknada |
| **UKUPNO** | | **120.000,00** |  |

1. **Građevine komunalne infrastrukture koje će se graditi u uređenim dijelovima građevinskog područja**

|  |  |  |  |
| --- | --- | --- | --- |
| Građevine kom. infrastrukture | | Procjena troškova građenja | Oznaka izvora financiranja |
| 1. | Uređenje nogostupa u Ulici Bribirskih knezova | 180.000,00 | Komunalna naknada |
| 2. | Uređenje ulica Nova VII i VIII u Njivicama | 100.000,00 | Komunalni doprinos |
| 3. | Uređenje dječjih i sportskih igrališta | 375.000,00 | Komunalni doprinos (90.000,00 )  Komunalna naknada (285.000,00 ) |
| 4. | Uređenje Ulice sv.Spasa | 60.000,00 | Komunalni doprinos |
| 5. | Uređenje ulica u Podsolarskom | 50.000,00 | Komunalni doprinos |
| 6. | Uređenje nogostupa u Ulici Stipe Ninića | 30.000,00 | Komunalni doprinos |
| 7. | Uređenje nogostupa u Ulici Vladimira Nadzora | 80.000,00 | Komunalni doprinos |
| 8. | Uređenje Ulice Ivana Rendića | 300.000,00 | Komunalni doprinos |
| 9. | Izgradnja autobusnih ugibališta i stajališta | 200.000,00 | Komunalna naknada (15.000,00), Komunalni doprinos (185.000,00) |
| 10. | Izgradnja infrastrukture stambenog naselja Podsolarsko | 417.000,00 | Donacije (250.000,00), Komunalni doprinos (167.000,00) |
| 11. | Sanacija pokosa ispod Tvrđave sv. Mihovila | 35.000,00 | Komunalni doprinos |
| **UKUPNO** | | **1.827.000,00** |  |

1. **Građevine komunalne infrastrukture koje će se graditi izvan građevinskog područja**

|  |  |  |  |
| --- | --- | --- | --- |
| Građevine kom. infrastrukture | | Procjena troškova građenja | Oznaka izvora financiranja |
| 1. | Sanacija i rekonstrukcija pomorskog dobra | 360.000,00 | Prihodi za posebne namjene (300.000,00), pomoći iz županijskog proračuna (60.000,00). |
| 2. | Uređenje pristupnih i protupožarnih puteva oko groblja Kvanj | 40.000,00 | Komunalni doprinos |
| 3. | Uređenje platoa ispred Biskupskog marijanskog svetišta Gospe Vrpoljačke | 35.000,00 | Komunalni doprinos |
| 4. | Projekt izgradnje Krematorija | 100.000,00 | Prihodi od prodaje ili zamjene nefinancijske imovine |
| 5. | Izgradnja aleje za branitelje na Kvanju | 40.000,00 | Komunalna naknada |
| 6. | Uređenje ceste u Donjem Polju | 50.000,00 | Komunalni doprinos |
| 7. | Pristupni putovi i parkirališta za tvrđavu sv. Ivana | 220.000,00 | Komunalni doprinos |
| 8. | Uređenje pristupne ceste za Slatku Dragu | 50.000,00 | Pomoći iz državnog proračuna |
| 9. | Uređenje ceste Raslina - Gaćelezi | 250.000,00 | Pomoći iz državnog proračuna (200.000,00), Komunalni doprinos (50.000,00) |
| **UKUPNO** | | **1.145.000,00** |  |

1. **Postojeće građevine komunalne infrastrukture koje će se rekonstruirati i način rekonstrukcije**

|  |  |  |  |
| --- | --- | --- | --- |
| Građevine kom. infrastrukture | | Procjena troškova građenja | Oznaka izvora financiranja |
| 1. | Rekonstrukcija i dogradnja nogostupa na području Grada Šibenika | 270.000,00 | Komunalna naknada |
| 2. | Rekonstrukcija Ulice 3. studenog 1944 | 430.000,00 | Komunalni doprinos |
| 3. | Rekonstrukcija Ulice Narodnog preporoda u Ražinama | 35.000,00 | Komunalni doprinos |
| 4. | Rekonstrukcija raskrižja ulica Bana Josipa Jelačića i Đure Đakovića | 100.000,00 | Komunalni doprinos |
| 5. | Uređenje raskrižja ulica Jerka Šižgorića i Milice i Turka u Mandalini | 35.000,00 | Komunalni doprinos |
| 7. | Uređenje Ulice Mandalinskih žrtava | 55.000,00 | Komunalni doprinos |
| 8. | Uređenje javnih površina u Jurasima | 150.000,00 | Komunalni doprinos |
| 9. | Obnova Trga palih branitelja Domovinskog rata (rasvjeta) | 45.000,00 | Komunalna naknada |
| 10. | Rekonstrukcija stepenica Jurja Barakovića | 100.000,00 | Komunalni doprinos |
| 11. | Uređenje parkirališta Petra Preradovića | 30.000,00 | Komunalni doprinos |
| 12. | Uređenje parkirališta Put Rokića | 10.000,00 | Komunalni doprinos |
| **UKUPNO** | | **1.260.000,00** |  |

1. **Druga pitanja određena ovim zakonom i posebnim zakonom – ostala komunalna infrastruktura i trošak**

|  |  |  |  |
| --- | --- | --- | --- |
| Ostala komunalna infrastruktura i trošak | | Procjena troškova | Oznaka izvora financiranja |
| 1. | Izrada tehničke dokumentacije za prometnice i javne površine | 33.000,00 | Komunalni doprinos |
| 2. | Izgradnja ispraćajnih sala | 35.000,00 | Komunalni doprinos |
| 3. | Izgradnja biciklističke staze | 50.000,00 | Komunalni doprinos |
| 4. | Put kroz Varoš – Od Poljane do tvrđava | 30.000,00 | Komunalni doprinos |
| 5. | Projekti za naseljene otoke | 150.000,000 | Pomoći iz državnog proračuna (75.000,00), Komunalni doprinos (75.000,00) |
| 6. | Izgradnja podzemnih kontejnera po gradskim četvrtima | 440.000,00 | Komunalni doprinos (140.000,00), Prihodi od prodaje ili zamjene nefinancijske imovine (300.000,00) |
| **UKUPNO** | | **738.000,00** |  |
| **S V E U K U P N O** | | **5.090.000,00** |  |

### III. ISKAZ FINANCIJSKIH SREDSTAVA ZA GRADNJU KOMUNALNE INFRASTRUKTURE

Zbirni iskaz financijskih sredstava za gradnju objekata i uređaja, te nabavku opreme komunalne infrastrukture, navedenih u popisu poslova s procjenom troškova građenja, je slijedeći:

|  |  |
| --- | --- |
| Izvor financijskih sredstava | Iznos u eurima |
| 1. Komunalni doprinos | 2.800.000,00 |
| 1. Komunalna naknada | 955.000,00 |
| 1. Prihodi za posebne namjene | 300.000,00 |
| 1. Donacije | 250.000,00 |
| 1. Prihodi od prodaje ili zamjene nefinancijske imovine | 400.000,00 |
| 1. Pomoći iz državnog proračuna | 325.000,00 |
| 1. Pomoći iz županijskog proračuna | 60.000,00 |
| **S V E U K U P N O:** | **5.090.000,00** |

#### IV . ZAKLJUČNE ODREDBE

Program gradnje komunalne infrastrukture u 2025. godine stupa na snagu dan nakon objave u „Službenom glasniku Grada Šibenika“, a primjenjuje se od 1. siječnja do 31. prosinca 2025. godine.

KLASA: 363-02/24-01/

URBROJ: 2182-01-03/1-24-

Šibenik, 2024. godine

GRADSKO VIJEĆE GRADA ŠIBENIKA

PREDSJEDNIK:

dr.sc. Dragan Zlatović

Dostaviti:

1. Grad Šibenik - uredniku „Službenog glasnika Grada Šibenika“
2. Upravni odjel za komunalne djelatnosti – ovdje

3. Upravnom odjelu za financije

4. Dokumentacija - ovdje

1. Arhiv - ovdje

O b r a z l o ž e n j e

Sukladno članku 67. stavku 1. Zakona o komunalnom gospodarstvu („Narodne novine“, broj 68/18, 110/18 i 32/20), Gradsko vijeće Grada Šibenika za svaku kalendarsku godinu donosi Program gradnje komunalne infrastrukture.

Građenje komunalne infrastrukture u smislu Zakona o komunalnom gospodarstvu obuhvaća radnje i radove rješavanja imovinskopravnih odnosa na zemljištu za građenje komunalne infrastrukture, uklanjanje i/ili izmještanje postojećih građevina na zemljištu za građenje komunalne infrastrukture i radove na sanaciji tog zemljišta, pribavljanje projekata i druge dokumentacije potrebne za izdavanje dozvola i drugih akata za građenje i uporabu komunalne infrastrukture, te građenje komunalne infrastrukture u smislu zakona kojim se uređuje gradnja građevina.

Procjena troškova građenja komunalne infrastrukture obavlja se prema načelu punog pokrića troškova građenja komunalne infrastrukture određenog programom građenja komunalne infrastrukture.

Troškovi građenja komunalne infrastrukture procjenjuju se na temelju troškova građenja usporedivih građevina komunalne infrastrukture u godini koja prethodi planskom razdoblju i zabilježenog indeksa povećanja odnosno smanjenja troškova građenja.